open-index/open-wikipedia-markdown huggingface dataset:
ব্রুনাই জাতীয় ফুটবল দল

**ব্রুনাই জাতীয় ফুটবল দল** (; এছাড়াও **ব্রুনাই দারুসসালাম জাতীয় ফুটবল দল** নামে পরিচিত) হচ্ছে আন্তর্জাতিক ফুটবলে ব্রুনাইয়ের প্রতিনিধিত্বকারী পুরুষদের জাতীয় দল, যার সকল কার্যক্রম ব্রুনাইয়ের ফুটবলের সর্বোচ্চ নিয়ন্ত্রক সংস্থা ব্রুনাই দারুসসালাম জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭২ সাল হতে ফুটবলের সর্বোচ্চ সংস্থা ফিফার এবং ১৯৬৯ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭১ সালের ২২শে মে তারিখে, ব্রুনাই প্রথমবারের মতো আন্তর্জাতিক খেলায় অংশগ্রহণ করেছে; থাইল্যান্ডের ব্যাংককে অনুষ্ঠিত উক্ত ম্যাচে ব্রুনাই মালয়েশিয়ার কাছে ৮–০ গোলের ব্যবধানে পরাজিত হয়েছে।

২৮,০০০ ধারণক্ষমতাবিশিষ্ট হাসান আল বোলকিয়াহ জাতীয় স্টেডিয়ামে *তেবুয়ান* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ব্রুনাইয়ের রাজধানী বন্দর সেরি বেগাওয়ানে অবস্থিত। বর্তমানে এই দলের ম্যানেজারের দায়িত্ব পালন করছেন কে রাজাগোপাল এবং অধিনায়কের দায়িত্ব পালন করছেন মারিতিমোর মধ্যমাঠের খেলোয়াড় ফাইক বোলকিয়াহ।

ব্রুনাই এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও ব্রুনাই এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি সলিডারিটি কাপে ব্রুনাই এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ২০১৬ এএফসি সলিডারিটি কাপে চতুর্থ স্থান অর্জন করা, যেখানে তারা লাওসের কাছে ৩–২ গোলের ব্যবধানে পরাজিত হয়েছে।

আজওয়ান সালেহ, আদি সাইদ, ওয়ার্দুন ইউসুফ, শাহ রাজেন সাইদ এবং রাজিমি রামলির মতো খেলোয়াড়গণ ব্রুনাইয়ের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে ব্রুনাই তাদের ইতিহাসে সর্বোচ্চ অবস্থান (১৪০তম) অর্জন করে এবং ২০১২ সালের অক্টোবর মাসে প্রকাশিত র‌্যাঙ্কিংয়ে তারা ২০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ব্রুনাইয়ের সর্বোচ্চ অবস্থান হচ্ছে ১৬৩তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ২৩০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ ব্রুনাই জাতীয় ফুটবল দল  
* এএফসি-এ ব্রুনাই জাতীয় ফুটবল দল 

বিষয়শ্রেণী:ব্রুনাই জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
তিব্বত জাতীয় ফুটবল দল

**তিব্বত জাতীয় ফুটবল দল** () হচ্ছে আন্তর্জাতিক ফুটবলে তিব্বতের প্রতিনিধিত্বকারী পুরুষদের জাতীয় দল, যার সকল কার্যক্রম তিব্বতের ফুটবলের সর্বোচ্চ নিয়ন্ত্রক সংস্থা তিব্বতীয় জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা এশিয়ান ফুটবল কনফেডারেশনের সদস্যপদ লাভ করেনি। ২০০১ সালের ৩০শে জুন তারিখে, তিব্বত প্রথমবারের মতো আন্তর্জাতিক খেলায় অংশগ্রহণ করেছে; ডেনমার্কের কোপেনহেগেনে অনুষ্ঠিত উক্ত ম্যাচে তিব্বত গ্রিনল্যান্ডের কাছে ৪–১ গোলের ব্যবধানে পরাজিত হয়েছে।

পালজোর স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তিব্বতে অবস্থিত। বর্তমানে এই দলের ম্যানেজারের দায়িত্ব পালন করছেন পেনপা সেরিং এবং অধিনায়কের দায়িত্ব পালন করছেন সালগাওকারের মধ্যমাঠের খেলোয়াড় কার্মা সেওয়াং।

ফিফা এবং এশিয়ান ফুটবল কনফেডারেশনের সদস্যপদ না থাকার ফলে তিব্বত এপর্যন্ত একবারও ফিফা বিশ্বকাপ এবং এএফসি এশিয়ান কাপে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে তিব্বত এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ২০১৮ কনিফা বিশ্ব ফুটবল কাপে ১২তম স্থান অধিকার করা।

তেনজিন সামদুপ, দাওয়া তাশি, কার্মা সেওয়াং, সেরিং ওয়াংচুক এবং তাশি সামফেলের মতো খেলোয়াড়গণ তিব্বতের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে তিব্বতের কোন স্থান নেই। অন্যদিকে, বিশ্ব ফুটবল এলো রেটিংয়ে তিব্বতের সর্বোচ্চ অবস্থান হচ্ছে ১৭২তম (যা তারা ১৯৭২ সালে অর্জন করেছিল) এবং সর্বনিম্ন অবস্থান হচ্ছে ২২৭। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  
* কনিফা-এ তিব্বত জাতীয় ফুটবল দল 

বিষয়শ্রেণী:তিব্বত জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
বিষয়শ্রেণী:চীনে ফুটবল
অভ্যন্তরীণ চক্রপথ, চেন্নাই

চেন্নাইতে অবস্থিত **অভ্যন্তরীণ চক্রপথ**-এর রয়েছে একাধিক নাম, এগুলি হল **ইনার রিং রোড**, **জওহরলাল নেহেরু সালাই**, **১০০ ফিট রোড** বা **রাজ্য সড়ক ২**। চেন্নাই শহরকে অভ্যন্তরীণভাবে পরিবেষ্টিত করে থাকায় এটি শহরের অন্যতম গুরুত্বপূর্ণ পরিবহন পথ। বর্তমানে এই চক্রপথ চেন্নাই নগরোন্নয়ন কর্তৃপক্ষ বা সিএমডিএ দ্বারা রক্ষণাবেক্ষণ ও উন্নয়নমূলক কাজ করা হয়। ২৫.২ কিলোমিটার দীর্ঘ এই রাস্তাটির তিনটি খণ্ড রয়েছে, উত্তরাংশ কেন্দ্রীয় অংশ এবং দক্ষিণাংশ। এই সড়কের ওপর ‌তিরুবান্মিয়ুরে‌ রাজীব গান্ধী সালাই যুক্ত হয়েছে, যা ৪৯ ক নং রাজ্য সড়ক নামে পরিচিত। ছাড়াও রয়েছে বেলাচেরি মূশ সড়ক, গ্র্যান্ড সাদার্ন ট্রাঙ্ক রোড, কাতিপারা জংশন, কোয়মবেড়ু জংশন, পাড়ি জংশন, মাধবরম বাইপাস জংশন, টিপিপি রোড ইত্যাদি আরো কিছু গুরুত্বপূর্ণ সড়ক ও জংশন৷

## কোরিডরের বিবরণ
চেন্নাই অভ্যন্তরীণ চক্রপথ হলো তিনটি অংশ বিশিষ্ট ৬ লেনের সড়ক৷ সড়কটির উত্তরাংশ পাড়ি জংশন থেকে উত্তর-পূর্বে মানালির নিকট ৫৬ নং রাজ্য সড়ক অবধি৷ মাধবরমে রাজ্য সড়ক ১১১, মঞ্জমবক্কমে ১৬ নং জাতীয় সড়কের লিঙ্করোড, পাড়ি জংশনে চেন্নাই-তিরুভেলুর মহাসড়ক, তিরুমঙ্গলমের নিকট রাজ্য সড়ক ১১২, কোয়মবেড়ু জংশন-এর নিকট পুরাতন ৪ নং জাতীয় সড়ক, বড়পালনিতে ১১৩ নং রাজ্য সড়ক, কাতিপারা জংশনে ৩২ নং জাতীয় সড়কের সাথে সংযোগ রয়েছে৷ এই মহাসড়কে উত্তর ও মধ্যভাগ নিয়ে ২ নং রাজ্য সড়ক গঠিত৷ আইটি কোরিডর থেকে তারামণি লিঙ্ক রোড অবধি বিস্তৃত আভ্যন্তরীন চক্রপথের দক্ষিণাংশে কাতিপাড়া জংশন শুরু হওয়ার পূর্বে রয়েছে অফিসার্স ট্রেনিং একাডেমি৷ তারামণি লিঙ্ক রোড বরাবর চেন্নাই দ্রুত বাস পরিবহন ব্যবস্থা বা চেন্নাই আরবিটিডাব্লিউয়ের দপ্তরটি তৈরির পরিকল্পনা রয়েছে৷

## তথ্যসূত্র

বিষয়শ্রেণী:চেন্নাই
বিষয়শ্রেণী:তামিলনাড়ুর রাজ্য সড়ক
ব্রিটিশ সিংহাসনের উত্তরাধিকারী

## উত্তরসূরির পরিবার ট্রি
*"রাজা জোর্জ ৫ (১৮৬৫- ১৯৩৫)"
**"রাজা এডোয়ার্ড ৮ (১৮৯৪-১৯৭২)"
**"রাজা জোর্জ ৬ (১৮৯৫-১৯৫২)"
***"রানি এলিজাবেথ ২ (১৯২৬্র-২০২২)"
****"(১)" চার্লস (১৯৪৮-)
*****“(৪)” উইলিয়াম (১৯৮২-)
******"(১১)" জর্জ (২০১৩-)
******"(১৪)" লুইস (২০১৮-)
*****"(৫)" হ্যারি (১৯৮৪-)
******"(১৫)" আর্চি (২০২০-)
**** এন্ড্রু (১৯৬০-)
**** "(২)" এডওয়ার্ড (১৯৬৪-)
***** "(৬)" জ্যমস (২০০৭-)
**** অ্যানি 
***** "(৩)" জারা টিন্ডল (১৯৮১-)
****** "(১০)" মিয়া (২০১৪-)
****** "(১৩)" লীনা এলিজাবেথ (২০১৮-)
**হেনরি (১৯০০-৭৪)
***রিচার্ড (১৯৪৪-)
****আলেকজান্ডার (১৯৭৪-)
*****"(৭)" জ্যান আলেকজান্ডার (২০০৭-)
**জর্জ (১৯০২-৪২)
***মাইকেল (১৯৪২-)
****ফেদরিক (১৯৭৯-)
***এডওয়ার্ড (১৯৩৫-)
****জর্জ (১৯৬২-)
*****এডওয়ার্ড (১৯৮৮-)
****নিকোলাস (১৯৭০-)
*****"(৮)" অ্যালবার্ট (২০০৭-)
*****"(৯)" লিউপল্ড (২০০৯-)
*****"(১২)" লুইস (২০১৪-)

## ব্রিটিশ রাজসিংহাসনের উত্তরসূরি
{| border=0 style="float:right; margin:0 0 1em 1em; border:1px solid #aaa; background:#f9f9f9; text-align:left;"
|-
! style="background:#CCBBEE; font-size: 95%; color:#000066; border-bottom: 1px solid #aaaaaa; padding: 0 5px 0 5px; text-align:center;"| উত্তরসূরী
|-
|১. চার্লস
|-
|২. এডওয়ার্ড, চার্লস এর ভাই।
|-
|৩. জারা টিন্ডল, চার্লস ও এডোয়ার্ড এর ভাগ্নি।
|-
|৪. উইলিয়াম, চার্লস এর বড় ছেলে
|-
|৫. হ্যারি, চার্লস এর ছোট ছেলে
|-
|৬. জ্যামস, এডোয়ার্ড এর ছেলে
|-
|৭. জেন আলেকজান্ডার
|-
|৮. অ্যালবার্ট
|-
|৯. লিউপল্ড, অ্যালবার্ট এর মেজো ভাই।
|-
|১০. মিয়া, জারা টিন্ডল এর বড় মেয়ে
|-
|১১. জর্জ, উইলিয়াম এর বড় ছেলে
|-
|১২. লুইস, অ্যালবার্ট এর ছোট ভাই।
|-
|১৩. লীনা, জারা টিন্ডল এর ছোট মেয়ে
|-
|১৪. লুইস, উইলিয়াম এর ছোট ছেলে।
|- 
|১৫. আর্চি, হ্যারি এর ছেলে

বিষয়শ্রেণী:ব্রিটিশ রাজতন্ত্র
বিষয়শ্রেণী:যুক্তরাজ্যের সংবিধান
বিষয়শ্রেণী:উত্তরাধিকার ধারা
ডাক্টাস ভেনোসাস

**ডাক্টাস ভেনোসাস**  (**অ্যারানটিয়াস নালী**) হলো ভ্রূণের  একটি শিরা যা ভ্রূণের নাভির শিরার কিছু পরিমাণ রক্তকে নিম্নতর ভেনা ক্যাভাতে শান্ট করতে সাহায্য করে।  ভ্রূণদেহে এটি অমরা থেকে অক্সিজেনযুক্ত রক্তকে যকৃতে বাইপাস করে।  ভ্রূণের বিভিন্ন শান্টস, যেমন ফোরামেন ওভালি এবং ডাক্টাস আর্টেরিওসাসের সাথে মিলে, এটি ভ্রূণের মস্তিষ্কে অক্সিজেনযুক্ত রক্ত সরবরাহে গুরুত্বপূর্ণ ভূমিকা পালন করে। এটি ভ্রূণের সংবহনতন্ত্রের একটি অংশ।

## শারীরবৃত্তীয় গতিপথ
ভ্রূণের নাভির শিরার রক্তপ্রবাহের গতিপথ হলো : নাড়ির শিরা→বাম পোর্টাল শিরা→ডাক্টাস ভেনোসাস→নিম্নতর ভেনা কাভা→ডান অলিন্দে। এই শারীরবৃত্তীয় গতিপথটি নবজাতকের নাভির ক্যাথেরাইজারেশন নির্ধারণের ক্ষেত্রে গুরুত্বপূর্ণ। কারণ ডাক্টাস ভেনোসাসের মাধ্যমে ক্যানুলা করতে ব্যর্থ হলে বাম বা ডান পোর্টাল শিরার মাধ্যমে *দূষিত হেপাটিক ক্যাথেটারাইজেশন* হতে পারে। এই দূষিত হেপাটিক ক্যাথেরাইজেশনের ফলে *হেপাটিক হেমাটোমা* হতে পারে।

## জন্মোত্তর বন্ধ হয়ে যাওয়া
ডাক্টাস ভেনোসাস জন্মের সময় খোলা থাকে বলে নবজাতকের নাভির শিরার ক্যাথেটারাইজেশন করা সম্ভব হয়। তবে বেশিরভাগ পূর্ণ-মেয়াদী নবজাতকেরই জীবনের প্রথম সপ্তাহে ডাক্টাস ভেনোসাস স্বাভাবিকভাবেই বন্ধ হয়ে যায়। তবে প্রাক-মেয়াদী নবজাতকে এটি বন্ধ হতে এক সপ্তাহেের বেশি সময় নিতে পারে।

এটি বন্ধ হওয়ার পরে, অবশিষ্ট অংশগুলো **লিগামেন্টাম ভেনোসাম** নামে পরিচিতি লাভ করে।

ডাক্টাস ভেনোসাস যদি জন্মের পরেও বন্ধ না হয় তবে এটি পেটেন্ট (উন্মুক্ত) থেকে যায়। তখন এটিকে *পেটেন্ট ডাক্টাস ভেনোসাস* বলে। এই অবস্থাটি *আইরিশ ওল্ফহাউন্ড*সহ কিছু কুকুরের জন্ম থেকেই দেখা যায়। সম্ভবত, প্রোস্টাগ্লান্ডিনসের মাত্রা বাড়ার কারণে *পেটেন্ট ডাক্টাস ভেনোসাস* ঘটে।

## আরও দেখুন

* ডাক্টাস আর্টেরিয়াস

## তথ্যসূত্র

বিষয়শ্রেণী:শিরা
বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব
রোমিল অ্যান্ড জুগল

**রোমিল এবং জুগল** হচ্ছে একটি ভারতীয় হিন্দি ওয়েব সিরিজ, যা একতা কাপুর তার ভিডিও প্ল্যাটফর্ম 'আল্টবালাজী'র জন্য প্রযোজনা করেছেন। রাজীব সিদ্ধার্থ (রোমিল) এবং মনরাজ সিং (জুগল) এই সিরিজের মূল চরিত্রে অভিনয় করেছেন। ওয়েব সিরিজটি সমলিঙ্গের প্রেম সম্পর্কৃত এবং সমাজ যেভাবে তাদের গ্রহণ / চিকিৎসা করবে সে সম্পর্কে।

## কাহিনী
নাটকটি বর্তমান সমাজের দুজন পুরুষকে নিয়ে যারা একে অপরের প্রেমে পড়েছেন।

তামিল-ব্রাহ্মণ বালক জুগল (মনরাজ সিংহ) খানিকটা লাজুক, তবে তিনি পাঞ্জাবী হুঙ্ক এবং প্লেবয় রোমিলের (রাজীব সিদ্ধার্থ) প্রেমে পড়েন। একসাথে সময় কাটাতে এবং জীবন পরিভ্রমণের পরে, সংকীর্ণ মনের সমাজ তাঁদের বিষয়টি গ্রহণ করে, মেনে নেয়। তাদের পরিবার আরও সচেতন হয়। তারা বুঝতে পারে যে তাদের সম্পর্ক সম্পূর্ণ আসল এবং তারা একে অপরকে ছাড়া বাঁচতে পারে না। সাধারণ সমাজ এবং তাদের পরিবার উভয় তাঁদেরকে বিবাহিত দম্পতি হিসাবে মেনে নেয়।

## অভিনয়ে
* *রোমিল*  চরিত্রে রাজীব সিদ্ধার্থ
* *যুগল* চরিত্রে মনরাজ সিং
* *অহল্যা* চরিত্রে মন্দিরা বেদী
* *মেহুলের* চরিত্রে হরিমান ধনজাল
* *রাম্যা* চরিত্রে শ্রুতি গাঙ্গুলি রিন্দনি
* *সুনিতা* চরিত্রে মানিনী মিশ্র
* *ভাগ্যলক্ষ্মীর* চরিত্রে সুচিত্রা পিল্লাই
* *মেহের* চরিত্রে বৃত্তি রমনী
* *অমিত* চরিত্রে রোহান মেহরা
* *ডিম্পল* চরিত্রে মুদিটা শওক
* *ভুবনেশ* *শেঠী* সুব্রহ্মণ্যম চরিত্রে
* *জিন্দাল* *কোহলি* চরিত্রে হর্ষ এ সিং
* *কেনি দেসাই* চরিত্রে ডিভিনা ঠাকুর

## পর্বগুলির তালিকা

যদিও সিরিজটি মূলত হিন্দিতে রচিত হয়েছে, তবে এটি তিনটি ভাষায় (দ্রাবিড় ভাষাগুলি) ডাব করা হয়েছে; মালায়ালাম, তামিল ও তেলুগু।

;পর্বের শিরোনাম (অনুবাদ)
* *১* *প্রথম দেখাতেই ভালোবাসা*
* *২* *দ্য নিউ গাই নেক্সট-ডোর*
* *৩* *তিনটি শব্দ প্রিয় রোমিও*
* *৪* *একটি চুম্বন এবং একটি পাঞ্চ*
* *৫* *স্বপ্ন নাকি বাস্তবতা?*
* *৬* *কুমারী আর নেই!*
* *৭* *সত্য এবং মিথ্যা*
* *৮* *প্রেম ও যুদ্ধ*
* *৯* *যদি এইভাবে একটি চুম্বন দিয়ে আমি মারা যেতাম*
* *১০* *মরসুম সমাপ্তি: একটি শুভ সমাপ্তি ... নয়*

## তথ্যসূত্র

বিষয়শ্রেণী:ওয়েব ধারাবাহিক
বিষয়শ্রেণী:২০১৭-এ অভিষিক্ত ওয়েব ধারাবাহিক
বিষয়শ্রেণী:হিন্দি ভাষার ওয়েব ধারাবাহিক
বিষয়শ্রেণী:আল্ট বালাজীর মৌলিক অনুষ্ঠান
বিষয়শ্রেণী:ভারতীয় এলজিবিটিকিউ সম্পর্কিত ওয়েব ধারাবাহিক
সামোয়া জাতীয় ফুটবল দল

**সামোয়া জাতীয় ফুটবল দল** () হচ্ছে আন্তর্জাতিক ফুটবলে সামোয়ার প্রতিনিধিত্বকারী পুরুষদের জাতীয় দল, যার সকল কার্যক্রম সামোয়ার ফুটবলের সর্বোচ্চ নিয়ন্ত্রক সংস্থা সামোয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৭৯ সালের ৩১শে আগস্ট তারিখে, সামোয়া প্রথমবারের মতো আন্তর্জাতিক খেলায় অংশগ্রহণ করেছে; ফিজিতে অনুষ্ঠিত উক্ত ম্যাচে সামোয়া সলোমন দ্বীপপুঞ্জের কাছে ১২–০ গোলের ব্যবধানে পরাজিত হয়েছে।

৩,৫০০ ধারণক্ষমতাবিশিষ্ট আপিয়া জাতীয় ফুটবল স্টেডিয়ামে *মানুমেয়া* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সামোয়ার রাজধানী আপিয়ায় অবস্থিত। বর্তমানে এই দলের ম্যানেজারের দায়িত্ব পালন করছেন স্কট ইস্টহোপ এবং অধিনায়কের দায়িত্ব পালন করছেন কুপে ও লে সোয়াঙ্গার রক্ষণভাগের খেলোয়াড় অ্যান্ড্রু স্টেফানো।

সামোয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে সামোয়া এপর্যন্ত ২ বার অংশগ্রহণ করেছে, যার প্রত্যেক বার তারা শুধুমাত্র গ্রুপ পর্বে অংশগ্রহণ করেছে।

দেসমঁদ ফাইয়াসো, লিওনেল টেইলর, অ্যান্ড্রু স্টেফানো, জুনিয়র মাইকেল এবং ভিতো লালোয়াতার মতো খেলোয়াড়গণ সামোয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের ডিসেম্বর মাসে প্রকাশিত র‌্যাঙ্কিংয়ে সামোয়া তাদের ইতিহাসে সর্বোচ্চ অবস্থান (১৪৬তম) অর্জন করে এবং ২০১১ সালের নভেম্বর মাসে প্রকাশিত র‌্যাঙ্কিংয়ে তারা ২০৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সামোয়ার সর্বোচ্চ অবস্থান হচ্ছে ১৮২তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ সামোয়া জাতীয় ফুটবল দল  
* ওএফসি-এ সামোয়া জাতীয় ফুটবল দল 

বিষয়শ্রেণী:সামোয়া জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
বিষয়শ্রেণী:সামোয়ায় ফুটবল
কুক দ্বীপপুঞ্জ জাতীয় ফুটবল দল

**কুক দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে কুক দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম কুক দ্বীপপুঞ্জের ফুটবলের সর্বোচ্চ নিয়ন্ত্রক সংস্থা কুক দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়।  এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৭১ সালের ২রা সেপ্টেম্বর তারিখে, কুক দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; তাহিতির পাপেতেতে অনুষ্ঠিত উক্ত ম্যাচে কুক দ্বীপপুঞ্জ তাহিতির কাছে ৩০–০ গোলের ব্যবধানে পরাজিত হয়েছে।

৫,০০০ ধারণক্ষমতাবিশিষ্ট আভারুয়া তেরেওরা স্টেডিয়ামে *সোকা কুকি আইরানি* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কুক দ্বীপপুঞ্জের রারোটোঙ্গায় অবস্থিত। বর্তমানে এই দলের ম্যানেজারের দায়িত্ব পালন করছেন কেভিন ফ্যালোন এবং অধিনায়কের দায়িত্ব পালন করছেন তুপাপা মারায়েরেঙ্গার রক্ষণভাগের খেলোয়াড় জেসন স্টুয়ার্ট।

কুক দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে কুক দ্বীপপুঞ্জ এপর্যন্ত ২ বার অংশগ্রহণ করেছে, যার প্রত্যেক বার তারা শুধুমাত্র গ্রুপ পর্বে অংশগ্রহণ করেছে।

টনি জ্যামিসন, জন পারেয়াঙ্গা, নিকি তে-মিহা, টেইলর সাঘাবি এবং ক্যাম্পবেল বেস্টের মতো খেলোয়াড়গণ কুক দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের অক্টোবর মাসে প্রকাশিত র‌্যাঙ্কিংয়ে কুক দ্বীপপুঞ্জ তাদের ইতিহাসে সর্বোচ্চ অবস্থান (১৬৬তম) অর্জন করে এবং ২০১৫ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কুক দ্বীপপুঞ্জের সর্বোচ্চ অবস্থান হচ্ছে ১৭০তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ কুক দ্বীপপুঞ্জ জাতীয় ফুটবল দল 
* ওএফসি-এ কুক দ্বীপপুঞ্জ জাতীয় ফুটবল দল 

বিষয়শ্রেণী:কুক দ্বীপপুঞ্জ জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
বস্তার লৌহশিল্প

**বস্তার লৌহ শিল্প** ("বস্তারের লোহার কারুকাজ" নামেও পরিচিত) হ'ল একটি ঐতিহ্যবাহী ভারতীয় লোহার কারুশিল্প, যা ভারতের ছত্তিসগড় রাজ্যের বস্তার জেলায় তৈরি হয়। লৌহ-কারুকাজের কাজটি বৌদ্ধিক সম্পত্তি অধিকার (টিআরপিএস) চুক্তির বাণিজ্য সম্পর্কিত ভৌগোলিক নির্দেশক (জিআই) এর অধীনে সুরক্ষিত হয়েছে। এটি আইটেম নম্বর ৮২ তে পেটেন্ট ডিজাইনস এবং ট্রেডমার্কের নিয়ামক জেনারেল দ্বারা ভারত সরকারের জিআই আইন ১৯৯৯ এর "বস্তার আয়রন ক্রাফ্ট" হিসাবে তালিকাভুক্ত হয়েছে। 
## ইতিহাস
ছত্তিশগড়ের বস্তার জেলা খণিজ লোহার ভাণ্ডারের দিক থেকে অন্যতম ধনী অঞ্চল। উপজাতি, বিশেষত  গোণ্ড এবং মারিয়া সম্প্রদায় লোহা আকরিক থেকে লোহা আহরণে বিশেষভাবে দক্ষ, তাই স্বাভাবিকভাবেই তাদের মধ্যে কর্মকার সম্প্রদায় গঠিত হয়েছে। এই সম্প্রদায় কৃষিক্ষেত্রের সরঞ্জাম, জঙ্গল কাটার সরঞ্জাম, তীরের ফলা এবং শিকারের জন্য ছুরি সরবরাহ করে উপজাতির চাহিদা পূরণ করে। তাদের দক্ষতা সময়ের সঙ্গে বিকশিত হওয়ার সাথে সাথে উপাদান এবং কৌশল নিয়ে পরীক্ষা নিরীক্ষা করেও বিকশিত হয়েছিল।
লোহার নৈপুণ্য দক্ষতা বস্তার অঞ্চলে প্রজন্ম ধরে চলে আসছে। 

## আরও দেখুন

* বিড্রিওয়্যার
* কিন্নাল কারুশিল্প
* ভারতে ভৌগোলিক নিদর্শনগুলির তালিকা

## তথ্যসূত্র

; গ্রন্থাগার

* 
* 

## বহিঃসংযোগ

* ডিজাইন গ্যালারী: বাস্তার লোহার কারুকাজ

বিষয়শ্রেণী:ভারতের ভৌগোলিক নির্দেশক
বিষয়শ্রেণী:ছত্তিশগড়ের অর্থনীতি
বিষয়শ্রেণী:বস্তার জেলা
বিষয়শ্রেণী:ভারতীয় ধাতুকর্ম
বিষয়শ্রেণী:শৈল্পিক কৌশল
৬৮ নং ওয়ার্ড, কলকাতা পৌরসংস্থা

**ওয়ার্ড নং ৬৮, কলকাতা পৌরসংস্থা** হল ভারতের পশ্চিমবঙ্গ রাজ্যের কলকাতা পৌরসংস্থার ৮ নং বরোর একটি প্রশাসনিক বিভাগ।  এটি দক্ষিণ কলকাতার বালিগঞ্জ (বালিগঞ্জ প্লেস-একডালিয়া-বালিগঞ্জ গার্ডেন-ফার্ন প্লেস) এবং গড়িয়াহাটের আশেপাশের স্থানগুলি নিয়ে এই ওয়ার্ডটি গঠিত। ৬৮ নং ওয়ার্ড কলকাতার পৌর-প্রশাসনের একটি নির্বাচন-ক্ষেত্র এবং বালিগঞ্জ বিধানসভা কেন্দ্রের অন্তর্গত।

## বিবরণ
৬৮ ওয়ার্ডের  উত্তর দিকে বন্ডেল রোড; পূর্ব দিকে ইস্টার্ণ রেলওয়ে লাইন; দক্ষিণে কাকুলিয়া রোড ও ফার্ণ রোড এবং পশ্চিম দিকে লীলা রয় সরণী (গরিয়াহাট রোড) অবস্থিত।

এই ওয়ার্ডটি গরিয়াহাট থানার অন্তর্গত। কড়েয়া মহিলা থানা  দক্ষিণ-পূর্ব বিভাগ পুলিশ জেলার অধীনে সমস্ত থানার অর্থাৎ তোপসিয়া,  বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা  এখতিয়ার রয়েছে।

## ইতিহাস
১৮৪৭ সালে প্রথমবারের মতো নির্বাচনী ব্যবস্থা চালু করা হয়েছিল এবং ৭ জন বোর্ডের সদস্যের মধ্যে ৪ জনই করদাতাদের দ্বারা নির্বাচিত ছিলেন। ১৮৬৩ সালে নতুন বোর্ড তৈরী হয়েছিল। পুরানো রেকর্ড অনুসারে, ১৮৭২ সালে কলকাতায় ২৫ টি ওয়ার্ড ছিল (ততকালীন ব্যবহৃত বানান) - ১. শ্যামপুকুর, ২.কুমারতুলি, ৩. বারতলা, ৪. সুকিয়া স্ট্রিট, ৫. জোরাবাগান, ৬. জোড়াসাঁকো, ৭. বড়বাজার, ৮. কোলুটোলা, ৯. মুচিপাড়া, ১০.বাবাজার, ১১. পদ্মপুকুর, ১২. ওয়াটারলু স্ট্রিট, ১৩. ফেনউইক বাজার, ১৪. তালতলা, ১৫. কলিঙ্গ, ১৬. পার্ক স্ট্রিট, ১৭. ভিক্টোরিয়া টেরেস, ১৮. হেস্টিংস, ১৯. এন্তালী, ২০. বেনিয়াপুকুর, ২১. বালিগঞ্জ-টলিগঞ্জ, ২২. ভবানীপুর, ২৩. আলিপুর, ২৪. একবলপুর এবং ২৫. ওয়াটগঞ্জ। ১৮৭৬ সালে একটি নতুন পৌরসংস্থা তৈরি করা হয়েছিল, যার মধ্যে ৪৮ জন কমিশনার নির্বাচিত হন এবং ২৪ জন সরকার কর্তৃক নিযুক্ত হন। ১৮৮৮ সালের পৌর একীকরণ আইন কার্যকর হওয়ার সাথে সাথে পৌর কর্পোরেশনের আওতাধীন অঞ্চল প্রসারিত করা হয়। কিছু অঞ্চল ইতোমধ্যে ছিল তবে সেগুলির আরও বেশ কয়েকটি অংশ যুক্ত করা হয়েছিল (বর্তমান বানান) - এন্টালী, ম্যানিক্টলা, বেলিয়াঘাটা, উল্টাডাঙ্গা, চিতপুর, কসিপুর, বেনিয়াপুকুর, বালিগঞ্জ, ওয়াটগঞ্জ ও একবলপুর এবং গার্ডেন রিচ এবং টালিগঞ্জ।  ১৯২৩ সালের কলকাতা পৌর আইন গুরুত্বপূর্ণ পরিবর্তন আনে। এটি গণতান্ত্রিক মতে সংবিধানকে চালিত করে তুলেছিল।

## নির্বাচন

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
ভ্যাটিকান সিটি জাতীয় ফুটবল দল

**ভ্যাটিকান সিটি জাতীয় ফুটবল দল** () হচ্ছে আন্তর্জাতিক ফুটবলে ভ্যাটিকান সিটির প্রতিনিধিত্বকারী পুরুষদের জাতীয় দল, যার সকল কার্যক্রম ভ্যাটিকান সিটির ফুটবলের সর্বোচ্চ নিয়ন্ত্রক সংস্থা ভ্যাটিকান অপেশাদার ক্রীড়া অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ১৯৯৪ সালে, ভ্যাটিকান সিটি প্রথমবারের মতো আন্তর্জাতিক খেলায় অংশগ্রহণ করেছে; ইতালির রোমে অনুষ্ঠিত ভ্যাটিকান সিটি এবং সান মারিনোর মধ্যকার উক্ত ম্যাচটি ০–০ গোলে ড্র হয়েছে।

৫০০ ধারণক্ষমতাবিশিষ্ট কাম্পো পিও একাদশে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভ্যাটিকান সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন জানফ্রাঙ্কো গুয়াদাগনলি।

ফিফা এবং উয়েফাের সদস্যপদ না থাকার ফলে ভ্যাটিকান সিটি এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ভ্যাটিকান সিটির কোন স্থান নেই। অন্যদিকে, বিশ্ব ফুটবল এলো রেটিংয়ে ভ্যাটিকান সিটির সর্বোচ্চ অবস্থান হচ্ছে ২১২তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
* 

বিষয়শ্রেণী:ভ্যাটিকান সিটি জাতীয় ফুটবল দল
বিষয়শ্রেণী:ইউরোপের জাতীয় ফুটবল দল
মাকাও জাতীয় ফুটবল দল

**মাকাও জাতীয় ফুটবল দল** (, ) হচ্ছে আন্তর্জাতিক ফুটবলে মাকাওয়ের প্রতিনিধিত্বকারী পুরুষদের জাতীয় দল, যার সকল কার্যক্রম মাকাওয়ের ফুটবলের সর্বোচ্চ নিয়ন্ত্রক সংস্থা মাকাও ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৮ সালের ২৯শে মার্চ তারিখে, মাকাও প্রথমবারের মতো আন্তর্জাতিক খেলায় অংশগ্রহণ করেছে; মাকাওয়ে অনুষ্ঠিত উক্ত ম্যাচে মাকাও হংকংকে ৪–২ গোলের ব্যবধানে পরাজিত হয়েছে।

১৬,০০০ ধারণক্ষমতাবিশিষ্ট কাম্পো দেস্পোর্তিভো স্টেডিয়ামে *পদ্মের দল* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মাকাওয়ের তাইপায় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ং ছো লেং এবং অধিনায়কের দায়িত্ব পালন করছেন মাকাও স্পোর্টিং ক্লাবের আক্রমণভাগের খেলোয়াড় নিকি তোরাও।

মাকাও এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মাকাও এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি সলিডারিটি কাপে মাকাও এপর্যন্ত মাত্র ১ বার অংশগ্রহণ করেছে, যেখানে তাদের সেরা সাফল্য হচ্ছে ২০১৬ এএফসি সলিডারিটি কাপের ফাইনালে পৌঁছানো, সেখানে তারা নেপালের কাছে ১–০ গোলের ব্যবধানে পরাজিত হয়েছে।

ছেয়াং ছেং ইয়ং, কং ছেং-হো, হো মান-ফাই, ছাং কিন সেং এবং লেয়ং কা-হানের মতো খেলোয়াড়গণ মাকাওয়ের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৭ সালের সেপ্টেম্বর মাসে প্রকাশিত র‌্যাঙ্কিংয়ে মাকাও তাদের ইতিহাসে সর্বোচ্চ অবস্থান (১৫৬তম) অর্জন করে এবং ২০১৪ সালের জুলাই মাসে প্রকাশিত র‌্যাঙ্কিংয়ে তারা ২০৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মাকাওয়ের সর্বোচ্চ অবস্থান হচ্ছে ১৮২তম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ২২৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ মাকাও জাতীয় ফুটবল দল  
* এএফসি-এ মাকাও জাতীয় ফুটবল দল 

বিষয়শ্রেণী:মাকাও জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
ওয়ালিস এবং ফুতুনা জাতীয় ফুটবল দল

**ওয়ালিস এবং ফুতুনা জাতীয় ফুটবল দল** () হচ্ছে আন্তর্জাতিক ফুটবলে ওয়ালিস এবং ফুতুনার প্রতিনিধিত্বকারী পুরুষদের জাতীয় দল, যার সকল কার্যক্রম ওয়ালিস এবং ফুতুনার ফুটবলের সর্বোচ্চ নিয়ন্ত্রক সংস্থা ওয়ালিস এবং ফুতুনা ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৬৬ সালের ১১ই ডিসেম্বর তারিখে, ওয়ালিস এবং ফুতুনা প্রথমবারের মতো আন্তর্জাতিক খেলায় অংশগ্রহণ করেছে; নতুন ক্যালিডোনিয়ায় অনুষ্ঠিত উক্ত ম্যাচে ওয়ালিস এবং ফুতুনা তাহিতির কাছে ৫–০ গোলের ব্যবধানে পরাজিত হয়েছে।

১,৫০০ ধারণক্ষমতাবিশিষ্ট মাতা-উতু স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ওয়ালিস এবং ফুতুনায় অবস্থিত।

ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে ওয়ালিস এবং ফুতুনা এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ওয়ালিস এবং ফুতুনার কোন স্থান নেই। অন্যদিকে, বিশ্ব ফুটবল এলো রেটিংয়ে ওয়ালিস এবং ফুতুনার সর্বোচ্চ অবস্থান হচ্ছে ১৬৩তম (যা তারা ১৯৬৬ সালে অর্জন করেছিল) এবং সর্বনিম্ন অবস্থান হচ্ছে ২১৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
* ওয়ালিস এবং ফুতুনার ম্যাচের ইতিহাস 


বিষয়শ্রেণী:ওশেনিয়ার জাতীয় ফুটবল দল
নবীনচন্দ্র দাশ (কবি)

কবি **নবীনচন্দ্র দাশ**, বিদ্যাপতি , () ( ২৭ ফেব্রুয়ারি, ১৮৫৩ - ২১ ডিসেম্বর, ১৯১৪) ছিলেন  গত ঊনবিংশ শতকের বাংলা আখ্যান কাব্য রচয়িতাদের অন্যতম কবি। 

## সংক্ষিপ্ত জীবনী
নবীনচন্দ্র দাশের জন্ম ব্রিটিশ ভারতের অবিভক্ত বাংলার অধুনা বাংলাদেশের চট্টগ্রামের আলমপুরে। পিতা দীনদয়াল ওরফে মাগনদাস। তিনি প্রখ্যাত তিব্বতি ভাষাবিদ ও পরিব্রাজক রায়বাহাদুর শরচ্চন্দ্র দাশের (১৮৫৪ - ১৯১৭) অনুজ ছিলেন। কলকাতার প্রেসিডেন্সি কলেজ হতে শিক্ষালাভ করেন। কৃতিত্বের সাথে এম.এ ও বি.এল পাশ করে প্রথমে চট্টগ্রাম কলেজে আইনের অধ্যাপক হন। পরে রংপুরের ডেপুটি ম্যাজিস্ট্রেট ও ডেপুটি কালেক্টর হন। প্রেসিডেন্সি কলেজে পড়াশোনার সময় থেকেই তিনি দুটি বাংলা মাসিক পত্রিকা ‘বিভাকর’ ও ‘প্রভাত’ সম্পাদনা করতেন। চট্টগ্রাম থেকে প্রকাশিত তার ত্রৈমাসিক পত্রিকা ‘প্রভাত’ বঙ্গীয় সাহিত্য পরিষদের মুখপত্রস্বরূপ ছিল।পরবর্তীকালে সংস্কৃত সাহিত্যের রত্নরাজি পদ্যে বঙ্গানুবাদ করেন। উল্লেখযোগ্য কাব্যরচনাগুলি হল -
* *পিশাচোদ্ধার* (১৮৬৩)
* *অযোগ্য বিবাহ* (১৮৬৮)
* *কালিদাসের বিদ্যালাভ* (১৮৭৬)
কয়েকটি সংস্কৃত কাব্যের মূলানুগ অনুবাদ করেন - 
* ‘রঘুবংশ’ (১৮৯১)
* ‘শিশুপাল বধ’ (১৯০৩)
* ‘কিরাতার্জুন’ (১৯০৬)
* ‘চারুচর্যাশতক’
* ‘আকাশকুসুম কাব্য’
* ‘শোকগীতি’ 

## সম্মাননা
সংস্কৃত কাব্য পদ্যে বঙ্গানুবাদ করায় নবদ্বীপ ও পূর্রস্থলির পণ্ডিত বর্গ ‘কবি গুণাকর’ এবং চট্টল ধর্মমণ্ডলী তাঁকে “বিদ্যাপতি” উপাধিতে ভূষিত করে। এছাড়া তিনি “কাব্যরত্নাকর” উপাধিও লাভ করেছিলেন।
## তথ্যসূত্র

বিষয়শ্রেণী:১৮৫৩-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:চট্টগ্রাম জেলার  ব্যক্তি
বিষয়শ্রেণী:বাঙালি কবি
লাওস জাতীয় ফুটবল দল

**লাওস জাতীয় ফুটবল দল** (; ) হচ্ছে আন্তর্জাতিক ফুটবলে লাওসের প্রতিনিধিত্বকারী পুরুষদের জাতীয় দল, যার সকল কার্যক্রম লাওসের ফুটবলের সর্বোচ্চ নিয়ন্ত্রক সংস্থা লাও ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৬৮ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬১ সালের ১২ই ডিসেম্বর তারিখে, লাওস প্রথমবারের মতো আন্তর্জাতিক খেলায় অংশগ্রহণ করেছে; বার্মার রাঙ্গুনে অনুষ্ঠিত উক্ত ম্যাচে লাওস দক্ষিণ ভিয়েতনামের কাছে ৭–০ গোলের ব্যবধানে পরাজিত হয়েছে।

২৫,০০০ ধারণক্ষমতাবিশিষ্ট নতুন লাওস জাতীয় স্টেডিয়ামে *পাওয়ার স্টিকি রাইস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লাওসের রাজধানী ভিয়েনতিয়েনে অবস্থিত। বর্তমানে এই দলের ম্যানেজারের দায়িত্ব পালন করছেন ভি সুন্দ্রমূর্তি এবং অধিনায়কের দায়িত্ব পালন করছেন উথাই থানির মধ্যমাঠের খেলোয়াড় সুকাফোন ভংচিংখাম।

লাওস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও লাওস এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি সলিডারিটি কাপে লাওস এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ২০১৬ এএফসি সলিডারিটি কাপে তৃতীয় স্থান অর্জন করা, সেখানে তারা ব্রুনাইকে ৩–২ গোলের ব্যবধানে পরাজিত করেছে।

ভিসায় ফাফুভানিন, সায়নাখোনেভিং ফোম্মাপানিয়া, খামফেং সায়াভুর্তি, সুকাফোন ভংচিংখাম এবং জাইসঙ্গখাম চাম্পাথংয়ের মতো খেলোয়াড়গণ লাওসের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে লাওস তাদের ইতিহাসে সর্বোচ্চ অবস্থান (১৩৪তম) অর্জন করে এবং ২০১২ সালের আগস্ট মাসে প্রকাশিত র‌্যাঙ্কিংয়ে তারা ২১০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লাওসের সর্বোচ্চ অবস্থান হচ্ছে ১৪২তম (যা তারা ১৯৬১ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ লাওস জাতীয় ফুটবল দল  
* এএফসি-এ লাওস জাতীয় ফুটবল দল 

বিষয়শ্রেণী:লাওস জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
লাম্বাদা সূচিকর্ম

ডান|থাম্ব| ঐতিহ্যবাহী বানজারা পোশাক ''কাঁচালি (ব্লাউজ)'' এবং ''ফেটিয়া (স্কার্ট)''
**লাম্বাদা সূচিকর্ম** (লাম্বাদি সূচিকর্ম, লাম্বানি, সণ্ডুর লাম্বানি সূচিকর্ম, বানজারা সূচিকর্ম, *লেপো)* হলো জামাকাপড় সুশোভিত করার একটি শিল্প। সণ্ডুরের লাম্বাদা বা লাম্বানি উপজাতি,  কর্ণাটক রাজ্যের বেল্লারী ও বিজয়পুরের এবং অন্ধ্র প্রদেশের হায়দ্রাবাদের যাযাবর সম্প্রদায়ের উপজাতিরা এই শিল্পকর্মটির চর্চা করে থাকে। লাম্বাডা সূচিকর্মে জোড়া কাজ, অ্যাপ্লিক, পুঁতির কাজ এবং সূচিকর্ম একসাথে থাকে। 

## প্রযুক্তি
লাম্বাদা সূচিকর্মে আয়নার কাজ এবং অন্যান্য অ্যাপ্লিকের প্রয়োগের পাশাপাশি বিভিন্ন রকমের সেলাই ব্যবহার করা হয়। উপজাতি মহিলারা তাদের রঙিন পোশাক যেমন *ফেটিয়া* (স্কার্ট) এবং *কাঁচালী* বা (ব্লাউজ) সাজানোর জন্য মুদ্রা, শামুক ইত্যাদির খোল, বোতাম, কড়ি এবং আয়নার ছোট ছোট টুকরা ব্যবহার করে। নিদর্শনগুলি মূলত জ্যামিতিক জালিকার নকশার মতো। 

## স্বীকৃতি
লাম্বাদা সূচিকর্মে সজ্জিত পোশাকগুলি বিদেশীদের মধ্যে বহুল প্রশংসিত।  সণ্ডুর লাম্বানি সূচিকর্ম এখন দেশে ভৌগোলিক নির্দেশক (জিআই) ট্যাগ সহ পণ্য হিসাবে স্বীকৃতি পেয়েছে। উপজাতিরা স্বীকৃতি থেকে উপকৃত হতে পারে। 

## ব্যবহার
লাম্বানি পোশাক ছাড়াও এই শিল্পটি বিভিন্ন পণ্য যেমন কুশনের ঢাকা, বিছানার চাদর, দেয়ালে ঝোলানো গৃহসজ্জার সামগ্রী, পোশাক এবং ব্যাগ, মাথায় বাঁধার ফিতা, কোমরের বেল্ট ইত্যাদির মতো জিনিসপত্রেও ব্যবহৃত হয়।

## গ্যালারী

চিত্র:Banjara Lambani woman in traditional dress.jpg|লাম্বাদা সূচিকর্মযুক্ত ঐতিহ্যবাহী পোশাকে বানজারা লাম্বানি মহিলা
চিত্র:Banjara Lamadi or Lambani women in traditional dress Andhra Pradesh DSCF6567 (2).JPG|ঐতিহ্যবাহী পোশাকে অন্ধ্র প্রদেশের বানজারা লাম্বাদি বা লাম্বানি মহিলা


## তথ্যসূত্র

বিষয়শ্রেণী:ভারতের সূচিকর্ম
বিষয়শ্রেণী:সূচিকর্ম
বিষয়শ্রেণী:দেশ অনুযায়ী সূচিকর্ম
নারকেল মালায় পিতলের শিল্পকর্ম

**নারকেল মালায় পিতলের শিল্পকর্ম** হলো ভারতের কেরালার কারিগরদের নারকেলের খোলা ব্যবহার করে এক বিশেষ শিল্পকর্ম। নারকেল মালা সুন্দরভাবে খোদাই করে এবং পিতল দ্বারা সূচিকর্ম করে কাপ, ফুলদানি, নস্যদানি, বাদামের বাটি, পাউডার বাক্স এবং চামচ তৈরি করার নৈপুণ্য এটি। এই শিল্পে কারিগরদের দুর্দান্ত দক্ষতা প্রয়োজন কারণ খোলাটি অত্যন্ত শক্ত হয়।

## উৎপাদন কেন্দ্র
কেরালায় প্রধান উৎপাদন কেন্দ্রগুলি তিরুবনন্তপুরম এবং কালিকট জেলায় অবস্থিত। যদিও গোয়া, তামিলনাড়ু, পণ্ডিচেরী, আন্দামান এবং নিকোবর দ্বীপপুঞ্জ এবং পশ্চিমবঙ্গে নারকেল খোলার নৈপুণ্যের প্রচলন রয়েছে, তবে পিতলের সূচিকর্ম  কেবল কেরালায় দেখা যায়।

কম্বোডিয়া, থাইল্যান্ড, ফিলিপাইন, মালদ্বীপ এবং শ্রীলঙ্কার মতো বিশ্বের অনেক দেশেই নারকেল খোলার শিল্পকলায় নৈপুণ্য প্রয়োগ করার প্রচলন রয়েছে।
## ভৌগোলিক নির্দেশকপ্রাপ্তি
হস্তশিল্প বিকাশ কমিশনার, ভারত সরকারের বস্ত্র মন্ত্রকের দায়েরকৃত একটি আবেদন অনুসারে, নারকেল মালা দিয়ে তৈরি জিনিসপত্রের "কেরালায় নারকেল মালায় পিতলের শিল্পকর্ম" কে ভৌগোলিক নির্দেশক (নিবন্ধকরণ এবং সুরক্ষা) আইন, ১৯৯৯ এর ১৩(১) অনুচ্ছেদের ২০ শ্রেণিতে নিবন্ধীকরণ করা হয়েছে, যা ৩০ নভেম্বর ২০১৫ থেকে কার্যকর হয়েছে।

## তথ্যসূত্র

বিষয়শ্রেণী:ভারতীয় হস্তশিল্প
বিষয়শ্রেণী:কেরলের ভৌগোলিক নির্দেশক
বিষয়শ্রেণী:শোভাবর্ধক শিল্পকলা
বিষয়শ্রেণী:ভারতীয় ধাতুকর্ম
বিষয়শ্রেণী:নারিকেল
চাম্বা রুমাল

**চাম্বা রুমাল** হল একটি সূচিকর্ম হস্তশিল্প যা একসময় চাম্বা রাজ্যের সাবেক শাসকদের পৃষ্ঠপোষকতায় প্রসারিত হয়েছিল। বিশদ নকশা সহ উজ্জ্বল এবং আনন্দদায়ক রঙের মিশ্রণ থাকায় বিবাহের সময় এটি একটি সাধারণ উপহারের জিনিস হিসাবে বিবেচিত হত।

এই পণ্যটি বাণিজ্য সম্পর্কিত বৌদ্ধিক সম্পত্তি অধিকার (টিআরআইপিএস) চুক্তির ভৌগোলিক নির্দেশকের আওতায় সুরক্ষার জন্য নিবন্ধিত হয়েছে। ২২ শে জানুয়ারী ২০০৭ এ, ভারত সরকারের জিআই আইন ১৯৯৯ এর অধীনে এটি "চাম্বা রুমাল" হিসাবে তালিকাভুক্ত হয়েছিল, আবেদন নম্বর ৭৯ মারফৎ বস্ত্র এবং বস্ত্র সামগ্রীর বিষয়শ্রেণী ২৪ এর অধীনে পেটেন্টস ডিজাইনার এবং ট্রেডমার্কের নিয়ামক জেনারেল দ্বারা নিবন্ধকরণ নিশ্চিত করা হয়েছে।

## ইতিহাস

 
সব থেকে প্রাচীন এই ধরনের রুমালের খবর পাওয়া গেছে ১৬শ শতাব্দীতে গুরু নানকের বোন বেবে নানকীর তৈরি একটি রুমাল, যেটি এখন হোশিয়ারপুর গুরুদুয়ারায় সংরক্ষিত আছে। লন্ডনের ভিক্টোরিয়া অ্যালবার্ট যাদুঘরে একটি রুমাল রয়েছে যেটি রাজা গোপাল সিংহ ১৮৮৩ সালে ব্রিটিশকে উপহার দিয়েছিলেন এবং তাতে মহাকাব্য মহাভারতের কুরুক্ষেত্র যুদ্ধের একটি সূচিকর্ম দৃশ্য রয়েছে। তবে, ১৭শ শতাব্দী থেকে চাম্বার (বর্তমানে হিমাচল প্রদেশের অংশ) রাজপরিবারের মহিলারা, রাজপরিবারের সদস্য সহ তাঁদের কন্যাদের বিবাহের উপহার বা যৌতুকের অংশ হিসাবে রুমালে সূচিকর্মে করতেন। 

রুমালগুলি খুব সূক্ষ্ম হাতে তৈরি রেশম ব্যবহার করে বর্গক্ষেত্র এবং আয়তক্ষেত্রের জ্যামিতিক আকারে তৈরি করা হত, সেগুলি পাঞ্জাব থেকে বা বাংলার মসলিন কাপড় থেকে পাওয়া যেত। শিয়ালকোট (পাকিস্তানে), অমৃতসর এবং লুধিয়ানায় উৎপাদিত রেশমের তৈরি সুতোর সাহায্যে মহিলারা অত্যন্ত আলংকারিক নিদর্শন তৈরি করতেন। *দোহারা টাঁকা* বা ডাবল সাটিন সেলাই নামে অভিহিত সূচিকর্ম কৌশলে কাপড়ের উভয় দিকেই বৈশিষ্ট্যপূর্ণ অভিন্ন নকশা তৈরি হত, যেগুলি ১০&nbsp;ফুট এবং আরও বেশি দূরত্ব থেকেও আকর্ষণীয় লাগত। *দোহার টাঁকা* পদ্ধতিটি কাশ্মীরের একটি ঐতিহ্য, যেটি বশোলী এবং চাম্বায় গৃহীত হয়েছিল, তবে মুঘল চিত্রশিল্পের চাম্বা ক্ষুদ্র চিত্রশিল্প থেকে বিষয়বস্তু গ্রহণ করে এগুলিকে উন্নত করা হয়েছিল; এই শিল্প রীতি ১৮ এবং ১৯ শতকের সময় উন্নতি লাভ করেছিল। মুঘল সাম্রাজ্য পতনের পরে, এই নৈপুণ্যের অনেক দক্ষ শিল্পী হিমাচল প্রদেশের পার্বত্য অঞ্চলে চলে গিয়েছিল। চাম্বার রাজা উমেদ সিং এইসব শিল্পীদের পৃষ্ঠপোষকতা করেছিলেন। এই শিল্পীরা সূচিকর্ম করার জন্য কাপড়ের ওপর সূক্ষ্ম কাঠকয়লা ব্যবহার করে নকশার রূপরেখা ফুটিয়ে তুলত এবং উপযুক্ত রঙের সুতো ব্যবহার করার পরামর্শও দিত। সূচিকর্মের নকশাগুলি হত মহাকাব্য মহাভারতের কৃষ্ণের রাস লীলার পৌরাণিক বিষয়, এবং রামায়ণের বিষয় বা বিবাহ এবং শিকারের মত বিষয়। বিষয়বস্তুর মধ্যে গীতগোবিন্দম্, ভাগবত পুরাণ বা কেবল রাধাকৃষ্ণ এবং শিব-পার্বতীকে নিয়ে ঘটনাক্রমও অন্তর্ভুক্ত হত। চাম্বার রং মহলে করা ফ্রেস্কো থেকেও অনুপ্রেরণা নেওয়া হত। মহিলারা তারপর সূচিকর্মটি সম্পাদন করত। ১৯ শতকের গোড়ার দিকে, যখন মহারাজা রঞ্জিত সিং পাঞ্জাব পার্বত্য রাজ্য শাসন করেছিলেন, তখন শিখ চিত্রশৈলীও চাম্বার রুমালকে প্রভাবিত করেছিল।

## আরো দেখুন
* খাদি
* খাদি ও গ্রামোদ্যোগ আয়োগ

## তথ্যসূত্র

**গ্রন্থপঞ্জি**
*
*

বিষয়শ্রেণী:হিমাচল প্রদেশের জেলা
বিষয়শ্রেণী:ভারতের ভৌগোলিক নির্দেশক
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের অর্থনীতি
বিষয়শ্রেণী:ভারতীয় শিল্পকলা
বিষয়শ্রেণী:ভারতীয় পোশাক
বিষয়শ্রেণী:ভারতের শিল্পকলা
বিষয়শ্রেণী:হিমাচল প্রদেশের অর্থনীতি
বিষয়শ্রেণী:চম্বা জেলা
বিষয়শ্রেণী:হিমাচল প্রদেশের সংস্কৃতি
বিষয়শ্রেণী:ভারতের সূচিকর্ম
বিষয়শ্রেণী:ভারতের বস্ত্রবয়ন কলা
বুদিথির পিতলের শিল্পকর্ম

**বুদিথির পিতলের শিল্পকর্ম** হলো সংকর ধাতু যেমন পিতলের তৈরি পণ্য, যা ভারতের এর অন্ধ্রপ্রদেশ শ্রীকাকুলাম জেলার বুদিথি নামক গ্রামে তৈরি করা হয়ে থাকে। এগুলো ভৌগোলিক নিদর্শনের জিনিসপত্র *(নিবন্ধকরণ এবং সুরক্ষা) আইন, ১৯৯৯ অনুসারে* অন্ধ্র প্রদেশের একটি ভৌগোলিক নিদর্শন হস্তশিল্প হিসাবে নিবন্ধিত হয়েছিল।  এটি অন্ধ্রপ্রদেশের ভৌগোলিক নিদর্শনের অন্যতম হস্তশিল্প হিসাবে নিবন্ধিত হয়েছিল। 
## পশ্চাদপট
মধ্য শ্রীকাকুলামের বুদিথি নামে একটি ছোট্ট গ্রামে সঙ্কর ধাতু থেকে সুন্দর আকারের হস্তশিল্প তৈরি হয়। এখানে আকর্ষণীয় ঐতিহ্যবাহী বস্তু থেকে শুরু করে মার্জিত আধুনিক দ্রব্যও প্রস্তুত হয়। প্রচলিত রান্নার পাত্র থেকে শুরু করে সমসাময়িক প্রয়োজন অনুসারে দ্রব্য - যেমন ফুলের পাত্র বা গাছ রাখার পাত্রও তৈরি হয়। সাধারণত পিতল দিয়ে তৈরি বস্তুগুলির নকশা জ্যামিতিক হয়ে থাকে, যার মধ্যে সরল রেখাঙ্কন এবং বক্ররেখার সহজ এবং আকর্ষণীয় উপস্থাপনা থাকে। পুষ্পশোভিত নকশাও থাকতে পারে।

## পিতল সামগ্রী
কারিগররা সাধারণত পিতল সামগ্রী যেমন মন্দিরের ঘণ্টা, রান্নার পাত্র, ফুলের পাত্র, বাতি ইত্যাদি তৈরিতে কাজ করেন, যেগুলোর বিভিন্ন জ্যামিতিক নকশা রয়েছে। 

## আরো দেখুন

* বিড্রিওয়্যার
* কিন্নাল কারুশিল্প
* নাভালগুন্ড ডুরিস
* ভারতের ভৌগোলিক নিদর্শনগুলির তালিকা

## তথ্যসূত্র

বিষয়শ্রেণী:অন্ধ্রপ্রদেশের সংস্কৃতি
বিষয়শ্রেণী:অন্ধ্রপ্রদেশের ভৌগোলিক নির্দেশক
বিষয়শ্রেণী:ভারতীয় ধাতুকর্ম
বিষয়শ্রেণী:শ্রীকাকুলাম জেলা
ভারতের ভৌগলিক নিদর্শনগুলির তালিকা

থাম্ব|'''ওড়িশা রাসাগোলা''' জিআই নিবন্ধন সনদপত্র
একটি ভৌগোলিক নিদর্শন (জিআই) নির্দিষ্ট পণ্যে ব্যবহৃত একটি নাম বা চিহ্ন যা কোনও নির্দিষ্ট ভৌগোলিক অবস্থান বা উৎসের (যেমন, একটি শহর, অঞ্চল বা দেশ) এর সাথে মিলে যায়। বিশ্ব বাণিজ্য সংস্থার (ডব্লিউটিও) সদস্য হিসাবে ভারত ভৌগোলিক নিদর্শন জিনিসপত্র (নিবন্ধকরণ এবং সুরক্ষা) আইন, ১৯৯৯ কার্যকর রয়েছে ১৫ সেপ্টেম্বর ২০০৩ থেকে। জিআই পণ্যগুলিকে বিশ্ব বাণিজ্য সংস্থার চুক্তি ২২(১) এর আওতায় বৌদ্ধিক সম্পত্তির অধিকারের বিষয়ে (টিআরপিএস) চুক্তিতে হিসাবে সংজ্ঞায়িত করা হয়েছে: "এমন একটি ইঙ্গিত যা কোনও সদস্যের অঞ্চল বা স্থানকে চিহ্নিত করে, যা তাঁর নির্দিষ্ট মান, খ্যাতি বা বৈশিষ্ট্যের জন্য ঐ ভৌগোলিক উৎসের জন্য মূলত দায়ী।"

জিআই ট্যাগ নিশ্চিত করে যে অনুমোদিত ব্যবহারকারী হিসাবে নিবন্ধিত অঞ্চল (বা কমপক্ষে যারা ভৌগোলিক অঞ্চলের অভ্যন্তরে বাস করেন) বাদে অন্য কারো জনপ্রিয় ঐ পণ্যের নাম ব্যবহার করার অনুমতি নেই। দার্জিলিং চা ২০০৪-২০০৫ সালে ভারতের প্রথম জিআই ট্যাগ সংবলিত পণ্য হিসাবে নীচের তালিকায় অন্তর্ভুক্ত করা হয়।

## নিবন্ধিত ভৌগোলিক নিদর্শন
ভারতের নিবন্ধিত ভৌগোলিক নিদর্শনগুলির তালিকা নীচে রয়েছে:

## তথ্যসূত্র

## বহিঃসংযোগ

* নিবন্ধিত জিআই
* কৃষি কমডিটি 
* ইক্যুইটি নগদ 

বিষয়শ্রেণী:ভারতের ভৌগোলিক নির্দেশক
আজারবাইজানে পর্নোগ্রাফি

**[[আজারবাইজান|আজারবাইজানের]] পর্নোগ্রাফি** দেশের অধিকাংশ অংশে সহজে পাওয়া যায় না, কিন্তু পর্নোগ্রাফিক উপাদান বাকুতে সস্তা এবং সহজে পাওয়া যায়। আজারবাইজানের ১৯৯৯ সালের মিডিয়া আইনের ৩ নং অনুচ্ছেদ অনুযায়ী, "পর্নোগ্রাফিক উপাদান" কে শিল্পকর্ম, পেইন্টিং, তথ্য এবং অন্যান্য উপাদানের ফটোগ্রাফিক প্রজনন হিসেবে সংজ্ঞায়িত করা হয় যার প্রধান বিষয়বস্তু হচ্ছে যৌন সম্পর্কের শারীরবৃত্তীয় ও শারীরবৃত্তীয় দিকগুলির নগ্ন এবং অসম্মানজনক বর্ণনা তুলে ধরা।

দেশের সীমান্ত জুড়ে হার্ডকোর পর্নোগ্রাফিতে অংশ নেওয়ার সুযোগ করে দেওয়ার জন্য ঘুষ নেওয়ার অভিযোগ উঠেছে। সফটকোর পর্ন সাধারণত শাস্তিযোগ্য নয় কিন্তু আজারবাইযানের সীমানার চারপাশে থাকার প্রয়োজনীয় সতর্কতা অবলম্বন করা উচিত কারণ সীমান্ত রক্ষীরা সবসময় তাদের অতিরিক্ত অর্থ উপার্জনের দিকে নজর রাখে।

## শিশু পর্নোগ্রাফি
শিশু পর্নোগ্রাফি নিয়ন্ত্রণ আজারবাইজানের ১৯৯৮ সালের রাইটস অফ দ্য চাইল্ড অ্যাক্ট, ১৯৯৯ সালের মিডিয়া আইন, গৃহহীনদের সমস্যা সমাধানের পরিকল্পনা এবং সড়ক শিশুদের সমস্যা সমাধানের পরিকল্পনা এবং ব্যক্তি পাচার প্রতিরোধে জাতীয় কর্মপরিকল্পনার অধীনে পরিচালিত হয়।

## আরও দেখুন

* শিশু পর্নোগ্রাফির বৈধতা
* বাংলাদেশে পর্নোগ্রাফি
* ফিলিপাইনে পর্নোগ্রাফি
* ভুটানে পর্নোগ্রাফি

## তথ্যসূত্র


বিষয়শ্রেণী:এশিয়ায় পর্নোগ্রাফি
বিষয়শ্রেণী:ইউরোপে পর্নোগ্রাফি
মালদ্বীপে পর্নোগ্রাফি

**[[মালদ্বীপ|মালদ্বীপে]] পর্নোগ্রাফি** বা পর্নোগ্রাফিক উপাদান (যৌন খেলনা সহ) উৎপাদন, দখল, বিক্রয়, বিতরণ, বা আমদানি অবৈধ। এটিকে ইসলামের সমালোচনা করার একটি রূপ হিসেবে বিবেচনা করা হয়।

## প্রকাশনার ধরন

### ছাপা
যৌনতা সম্পর্কিত স্পষ্ট চিত্রযুক্ত প্রকাশনা প্রকাশ করলে আইন অনুযায়ী ৬ মাসের জেল ও জরিমানা করা হয়। প্রেমমূলক উপন্যাসগুলিকে পর্নোগ্রাফি হিসাবে বিবেচিত হয় না।

### ইন্টারনেট
'ইসলাম বিরোধী' বা 'পর্নোগ্রাফিক' বিষয়বস্তু ধারণ করা ওয়েবসাইটগুলো কে কখনও কখনও *ইসলাম বিষয়ক মন্ত্রণালয়ের* অনুরোধে মালদ্বীপের কমিউনিকেশন অথরিটি (সিএএম) দ্বারা অবরুদ্ধ করা হয়। ২০১৫ সালে মালদ্বীপের প্রসিকিউটর জেনারেল মুহুথাজ মুহুসিন সকল পর্নোগ্রাফিক ওয়েবসাইট বন্ধ করার কথা বিবেচনা করার বলে উল্লেখ করেন যে 'পর্নোগ্রাফিক উপাদান দেখা অপরাধমূলক কার্যকলাপের কারণ হতে পারে' এবং এই ধরনের বিষয়বস্তুতে প্রবেশ করা 'ইসলামী নীতির পরিপন্থী'। ২০১৬ সালে স্বরাষ্ট্রমন্ত্রীও অনুরূপ বক্তব্য রেখেছিলেন। তবে এ জাতীয় পদক্ষেপ কখনো নেওয়া হয়নি।

২০১৯ সালের মে মাস পর্যন্ত মালদ্বীপের সবচেয়ে জনপ্রিয় শীর্ষ ৫০টি ওয়েবসাইটের মধ্যে বেশ কয়েকটি পর্নোগ্রাফিক ওয়েবসাইট ছিল।

## আরও দেখুন
* ফিলিপাইনে পর্নোগ্রাফি
* ভুটানে পর্নোগ্রাফি
* আজারবাইজানে পর্নোগ্রাফি
## তথ্যসূত্র

বিষয়শ্রেণী:মালদ্বীপে পর্নোগ্রাফি
বিষয়শ্রেণী:মালদ্বীপের আইন
বিষয়শ্রেণী:দেশ অনুযায়ী পর্নোগ্রাফি
আটলাস মথ

আটলাস মথ (ইংরেজি: Atlas Moth)( বৈজ্ঞানিক নাম Attacus Atlas ) এশিয়ার একটি বড় বন্য মথ। ডানা ছাড়া এটির পুরো শরীর মৌমাছির মত গড়ন। মাথার দিকটা অনেকটা সাপের মত বলে এটিকে হংকংয়ে সর্প প্রজাপতি বলে। মূল ইংরেজি নামটি এসেছে গ্রীক পৌরাণিক দৈত্যের নাম থেকে। বিজ্ঞানী ক্যারোলাস লিনিয়াস ১৭৫৮ সালে তার সিস্টেম অব ন্যাচার বইয়ের দশম খণ্ডে লিপিবদ্ধ করেন।

## বর্ণনা
আটলাস মথ হলো বৃহত্তম লেপিডোপ্টেরানদের মধ্যে একটি, যার ডানা চওড়ায় ২৪ সেন্টিমিটার (৯.৪ ইঞ্চি) পর্যন্ত হয়। এর একটি ডানার পৃষ্ঠের ক্ষেত্রফল প্রায় ১৬০ বর্গসেন্টিমিটার (≈২৫ বর্গইঞ্চি)। হারকিউলিস মথের পরে এটিই বড় মথ প্রজাতি‌। এগুলো ধূসর, রক্তবর্ণ, গোলাপি, কালো এবং বাদামি রঙের হয়ে থাকে। এদের ডানার আকৃতি এবং রঙের বিন্যাস অনেকটা পৃথিবীর মানচিত্রের(আটলাস মানচিত্র-১৬০০-১৭৭০ সময়ের) মত দেখায়।এ মথের পুরুষ অপেক্ষা নারী স্ত্রী মৌমাছি আকারে বড় হয়।

## জীবনচক্র
জন্মের পর থেকে এটি একটি পুরুষের জন্য অপেক্ষা করে এবং মিলনের পর ডিম থেকে বাচ্চা ফুটিয়ে মারা যায়।এ প্রজাতির মথের আয়ুষ্কাল মাত্র ২-৩ সপ্তাহ। এটি বন্য এবং দীর্ঘ শরীরের কারণে সারাক্ষণ আহারে ব্যাস্ত থাকে।‌ কিছুক্ষণ হাতে নিলে ক্লান্তবোধ করে বলে এটি নিয়ে খুব বেশি গবেষণা করা যায়নি।

## আবাসভূমি
এটি ট্রপিক্যাল বনাঞ্চলের মথের প্রজাতি‌। এদের আবাসস্থল হলো প্রাথমিকভাবে শুষ্ক গ্রীষ্মমণ্ডলীয় বন, গৌণ বন, এবং বোর্নিও সহ দক্ষিণ এশিয়া, পূর্ব এশিয়া এবং দক্ষিণ-পূর্ব এশিয়া জুড়ে ঝোপঝাড়গুলোতে এদের দেখা মিলে।

## তথ্যসূত্র

http://entnemdept.ufl.edu/walker/ufbir/chapters/chapter_32.shtml

Spotlight: the atlas moth". www.nhm.ac.uk. Retrieved 2019-08-21.

Giant Atlas moth found on windowsill in Ramsbottom". BBC News. Retrieved 13 May 2020.

Gosse, Philip Henry (1879). "The great Atlas moth of Asia (Attacus atlas, Linn.)". West, Newman & Company – via Gale Primary Sources.

S. B. Jugale; et al. (2010). "Major Insect Pests of Xylocarpus granatum Koen., a Critically Endangered Mangrove Species of Maharashtra" (PDF). The Bioscan. Special Issue, Vol. 1: 257–268. ISSN 0973-7049.

Moore, Frederic (1880). The Lepidoptera of Ceylon. Vol. II. London: L. Reeve & co. pp.&nbsp;124–125.

Savela, Markku. "Attacus atlas (Linnaeus, 1758)". Lepidoptera and Some Other Life Forms. Retrieved November 10, 2018.

বিষয়শ্রেণী:এশিয়ার মথ
বিষয়শ্রেণী:রেশম
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:স্যাটারনিডাই
উচ্চ মিশর

**উচ্চ মিশর** ( **, সংক্ষেপে  , স্থানীয়ভাবে: , ) হল মিশরের দক্ষিণ ভাগ। দক্ষিণে নুবিয়া ও উত্তরে নিম্ন মিশরের মধ্যবর্তী নীল নদের দুই পার্শ্বস্থ এলাকা নিয়ে এই অঞ্চল গঠিত।

প্রাচীন কালে উচ্চ মিশর পরিচিত ছিল *tꜣ šmꜣw* নামে, যার অর্থ ছিল "নলখাগড়ার দেশ" বা "সেজের দেশ"। মনে করা হয় কথিত থিনাইট কনফেডারেসির শাসকবর্গ এটিকে একত্রিত করেন। তৃতীয় নাকাদা পর্যায়ে তাঁরা তাঁদের প্রতিযোগী শহরগুলিকে আত্মসাৎ করেছিলেন। আদি রাজবংশীয় যুগে উচ্চ ও নিম্ন মিশরের রাজনৈতিক ঐক্য ঘোষিত হয়। প্রাচীন মিশরের শেন্ট জোড়া মুকুটের মতো সার্বভৌমত্বের প্রতীকের মধ্যে উচ্চ ও নিম্ন মিশর অন্তর্ভুক্ত ছিল। ধ্রুপদি যুগের পরেও উচ্চ মিশর একটি ঐতিহাসিক পার্থক্য বজায় রেখেছিল।

## তথ্যসূত্র

## বহিঃসংযোগ


*
বিষয়শ্রেণী:মিশরের অঞ্চল
বিষয়শ্রেণী:ঐতিহাসিক অঞ্চল
শিবম পাঠক

**শিবম পাঠক** হলেন একজন ভারতীয় সঙ্গীতশিল্পী এবং গীতিকার।

## প্রাথমিক জীবন এবং কর্মজীবন
শিবম পাঠকের জন্মস্থান হলো উত্তরপ্রদেশের (লখনউ) লখিমপুর (খেরি)। তিনি একটি হার্ডওয়ার এবং নেটওয়ার্কিং এ পড়ালেখা সম্পন্ন করার ২০০৮-এ মুম্বাইয়ে চলে আসেন। সম্পন্নের পর, তিনি একটি কাজের খোজ করতে থাকেন এবং তার এক বন্ধু শিবমের সুন্দর কণ্ঠের জন্য সঙ্গীতের আপাতবাস্তব টেলিভিশন অনুষ্ঠান-তে তাকে চেষ্টা করতে বলেন। তিনি ইন্ডিয়ান আইডল ৫-এ অংশগ্রহণ করেন এবং নির্বাচিত শীর্ষ ৫ জনদের মধ্যে একজন হয়ে উঠেন, কিন্তু শীর্ষ ৩ জনের মধ্যে একজন উঠতে পারেননি। তিনি সুরেশ ওয়াদকারের অধীনে দুই বছরের জন্য সঙ্গীত চর্চা করেন।

## গানের তালিকা

## সম্মাননা

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:ভারতীয় নেপথ্য গায়ক
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২১শ শতাব্দীর গায়ক
রাম গোপাল যাদব

**প্রফেসর ড. রাম গোপাল যাদব** (জন্ম ২৯ জুন ১৯৪৬) উত্তর প্রদেশ থেকে আগত একজন ভারতীয় রাজনীতিবিদ। তিনি সমাজবাদী পার্টিরও রাজনীতিবিদ ও রাজ্যসভার সদস্য।

২৩শে অক্টোবর ২০১৬ সালে সমাজবাদী পার্টির রাজ্য সভাপতি ভাই শিবপাল সিং যাদব তাকে দল থেকে বহিষ্কার করে, পরে আবার দলে তাকে গ্রহণ করা হয়। ৩০শে ডিসেম্বর ২০১৬ সালে সমাজবাদী পার্টির নেতা মুলায়ম সিং যাদব তাকে ছয় বছরের জন্য আবার দল থেকে বহিষ্কার করেন, তবে পরের দিন দলটির সাংবিধানিক ভিত্তিতে আবার বহিষ্কারাদেশ প্রত্যাহার করা হয়।

## তথ্যসূত্র

বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৭-এ জন্ম
বিষয়শ্রেণী:ছত্রপতি শাহু জি মহারাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
মধ্যপ্রাচ্যে পর্নোগ্রাফি

**[[মধ্যপ্রাচ্য|মধ্য প্রাচ্যে]] পর্নোগ্রাফি** কিছুটা ন্যূনতম নথিভুক্ত এবং পণ্ডিতদের দ্বারাই এর কিছু গবেষণা করা হয়েছে।

যদিও এই অঞ্চলের অনেক দেশে পর্নোগ্রাফির সম্প্রচার এবং ইন্টারনেটে প্রবেশযোগ্যতা নিষিদ্ধ, তবুও এখান থেকে স্যাটেলাইট ডিশের মাধ্যমে পর্নোগ্রাফিতে ব্যাপক প্রবেশাধিকার পাওয়া যায়।

ইরান, ইরাক, সৌদি আরব এবং সংযুক্ত আরব আমিরাত সহ মধ্য প্রাচ্যের প্রায় সকল দেশে পর্নোগ্রাফি অবৈধ। তবে, ব্যাপকভাবে ইন্টারনেট অ্যাক্সেস (বিশেষত ডাউনলোড প্রোগ্রামগুলি) এবং পশ্চিমা চলচ্চিত্রগুলিতে একটি বিশাল আকারের কালো বাজারের অস্তিত্বের কারণে ২০০৭ সালের মাঝামাঝি সংসদে একটি আইন পাস হয়েছিল। গার্ডিয়ান কাউন্সিলের অনুমোদন অনুসারে পর্নোগ্ৰাফিক চলচ্চিত্রগুলো দোষী সাব্যস্ত হলে পর্নোগ্রাফিক চলচ্চিত্র প্রযোজকদের মৃত্যুদণ্ড পর্যন্ত কার্যকর করা হতে পারে।

তুরস্ক, আজারবাইজান, লেবানন এবং ইসরায়েলের মতো মধ্য প্রাচ্যের কয়েকটি দেশে মুষ্টিমেয় ব্যবহারকারীদের জন্য পর্নোগ্রাফি সহজেই পাওয়া যায়; এবং পর্নোগ্রাফি উৎপাদন তুরস্ক, আজারবাইজান এবং ইসরায়েলে আইনিভাবে স্বীকৃত। 

লেবাননের জাতীয় সংবাদ সংস্থা অনুসারে ২০১১ সালের সেপ্টেম্বর মাসে লেবাননের একটি দলকে লেবাননের সাধারণ নিরাপত্তা বাহিনী গ্রেফতার করে। এই দলটি লেবাননের বিভিন্ন অঞ্চলের অপ্রাপ্তবয়স্কদের কাছে ডিভিডিতে পর্নোগ্রাফিক চলচ্চিত্র বিক্রি করতো।

## আরও দেখুন

* তুরস্কে পর্নোগ্রাফি
* আজারবাইজানে পর্নোগ্রাফি
* মালদ্বীপে পর্নোগ্রাফি
* ফিলিপাইনে পর্নোগ্রাফি
* ভুটানে পর্নোগ্রাফি

## তথ্যসূত্র

বিষয়শ্রেণী:মধ্যপ্রাচ্যের সংস্কৃতি
বিষয়শ্রেণী:মধ্যপ্রাচ্যে পর্নোগ্রাফি
ইসমাইল ইবনে জাফর

**আবু মুহাম্মদ ইসমাʿইল ʾইবনে জাʿফর** (;  ৭১৯ –  ৭৬২) ছিলেন ইমাম জাফর আস-সাদিকের জ্যেষ্ঠপুত্র এবং ইসমাইলি শিয়া মুসলমানদের ৭ম ইমাম। তিনি *ইসমাʿইল আল-আʿরাজ ʾইবনে জাʿফর* নামেও পরিচিত। জাʿফরের মৃত্যুর পর শিয়া সম্প্রদায় দুটি ভাগে বিভক্ত হয়ে পড়ে। একদল বিশ্বাস করে যে ইমামত মুসা ʾইবনে জাʿফরের নিকট প্রেরিত হয়েছিল, এরা ইসনা আশারিয়া নামে পরিচিত। আরেকদল বিশ্বাস করে যে ইমামত ইসমাʿইল ʾইবনে জাʿফরের নিকট প্রেরিত হয়েছিল, তারা ইসমাʿইলের নামানুসারে ইসমাইলি হিসেবে পরিচিত।

## তথ্যসূত্র

বিষয়শ্রেণী:মুহাম্মাদের পরিবার
বিষয়শ্রেণী:হোসাইনীয়
বিষয়শ্রেণী:৭২২-এ জন্ম
বিষয়শ্রেণী:৭৫৫-এ মৃত্যু
বিষয়শ্রেণী:ইসমাইলি ইমাম
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:জান্নাতুল বাকিতে সমাধিস্থ
পিচকুড়ির ঢাল রেলওয়ে স্টেশন

**পিচকুড়ির ঢাল রেলওয়ে স্টেশন** পূর্ব রেলের অন্তর্গত হাওড়া বিভাগের সাহেবগঞ্জ লুপের একটি রেলওয়ে স্টেশন। স্টেশনটি ভারতের পশ্চিমবঙ্গের পূর্ব বর্ধমান জেলার পিচকুড়ির গঙ্গারামপুরে অবস্থিত। 

## তথ্যসূত্র

## বহিঃসংযোগ

বিষয়শ্রেণী:পূর্ব বর্ধমান জেলার রেলওয়ে স্টেশন
বিষয়শ্রেণী:পশ্চিমবঙ্গের রেলওয়ে স্টেশন
বিষয়শ্রেণী:১৮৬০-এ ভারতে চালু রেলওয়ে স্টেশন

বিষয়শ্রেণী:হাওড়া রেলওয়ে বিভাগ
পাধার নৃত্য

**পাধার নৃত্য** ভারতের গুজরাটের একটি লোক নৃত্য। এটি ভাল অঞ্চলের নল সরোবর নদীর তীরে বসবাসরত পাধার মৎস্যজীবী সম্প্রদায় কর্তৃক সঞ্চালিত হয়। 

নৃত্যশিল্পীরা নাচের সময় হাতে ছোট ছোট লাঠি নিয়ে নৃত্য পরিবেশন করে। তারা নাচের সময় নৌকা চালানোর মত অঙ্গভঙ্গি করে। তারা পানি সম্পর্কিত গান গেয়ে থাকে। 

## পাধার সম্প্রদায়
অনেক উপজাতি সম্প্রদায় গুজরাতকে তাদের আবাসস্থল করে তুলেছে এবং পাধার এমন একটি সম্প্রদায় যারা দীর্ঘদিন ধরে গুজরাত রাজ্যে বাস করে। মূলত হিন্দু ধর্মাবলম্বী, পাধার আদিবাসী সম্প্রদায়ের পেশা দ্বারা কৃষিকাজ এবং তারা তফশিলী জাতির মর্যাদা পেয়ে আসছে। তারা দেবী দুর্গার বিভিন্ন রূপকে সম্মান জানায় এবং উপাসনা করে এবং এই নাচটি পাধারের স্থানীয়দের সংস্কৃতি এবং জীবনকে উপস্থাপন করে। নাচটি সমুদ্রগামীদের জন্য একটি আনন্দদায়ক উপস্থাপনা। পশ্চিম আহমেদাবাদে অবস্থিত নল লেকের কাছে বাসকারী মানুষের জীবন প্রতীকীভাবে পাধার নৃত্যের মাধ্যমে উপস্থাপিত হয়েছে। কারও মতে, পাধার সম্প্রদায় সিন্ধু থেকে চলে এসেছে। তাদের উপাসিত অন্যান্য দেবদেবীদের মধ্যে আছে কৃষ্ণ, ভগবান শিব এবং ভগবান রাম। পাধাররা বিভিন্ন রূপে শক্তি দেবীর উপাসনা করার জন্য পরিচিত।
সামুদ্রিক জীবন, সমুদ্রের ঢেউয়ের উত্থান এবং পতন প্রায়শই পাধারদের নৃত্য পরিবেশনার বিষয়বস্তু হিসাবে ব্যবহৃত হয়। পাধার লোকনৃত্য তাদের আনন্দময় মুহূর্ত এবং সজীব সাংস্কৃতিক ঐতিহ্য, অনুভূতি, জলাশয়ের নিত্য ক্রিয়াকলাপ এবং তাদের জীবনযাপনকে সংগীত ও নৃত্যের মাধ্যমে তুলে ধরে।

নাচের সময় নৃত্যশিল্পীরা তাদের হাতে ছোট ছোট লাঠি ধরে নৌকো চালায় এই নৃত্যটি বাজানো হয়। তারা তাদের নাচের সময় জলের সাথে সম্পর্কিত গানগুলি গায়।
## তথ্যসূত্র

বিষয়শ্রেণী:ভারতীয় লোকনৃত্য
বিষয়শ্রেণী:গুজরাতের লোকনৃত্য
থাবাল চোংবা

**থাবাল চোংবা** (ইংরেজি: Thabal chongba) হল ভারতের মণিপুর রাজ্যের একটি ঐতিহ্যবাহী নৃত্য। থাবাল চোংবা শব্দবন্ধের আক্ষরিক অর্থ হচ্ছে "চাঁদের আলোতে নৃত্য"। অংশগ্রহণকারী পুরুষ ও মহিলা সকলেই একসাথে বৃত্তাকারে দাঁড়িয়ে পরস্পরের হাত ধরে এই নৃত্য করে। এটি একটি জনপ্রিয় মণিপুরী লোকনৃত্য যা ভারতের ইয়াওসাং উৎসবের সাথে সম্পর্কযুক্ত।

বসন্ত ঋতুতে পাঁচদিন যাবৎ থাবাল চোংবা নৃত্যের আয়োজন করা হয়। মেইতেই বর্ষপঞ্জির ‘লামদা’ মাসের পূর্ণিমার দিন থেকে আরম্ভ করে ইয়াওসাং উৎসবের সমান্তরালে থাবাল চোংবা অনুষ্ঠিত হয়।

## বর্ণনা
প্রথাগতভাবে, রক্ষণশীল কংলেইচা (মেইতেই ) পিতারা তাদের মেয়েদেরকে তাদের সম্মতি ছাড়া বাড়ির  বাইরে যাওয়া এবং  যুবকদের সাথে দেখা করার অনুমতি দেয় না। মেয়েদের জন্য ছেলেদের সাথে দেখা করা ও কথা বলার একমাত্র সুযোগ হল থাবাল চোংবা। পূর্ববর্তী সময়ে লোকগানের সাথে চাঁদের আলোয় এই নাচটি পরিবেশন করা হত। এতে সঙ্গীত হিসাবে ঢাকের তালবাদ্যের পাশাপাশি অন্যান্য যন্ত্র দিয়ে সুর ও ছন্দ তোলা হয়। পাহাড়ের উপর দিয়ে চাঁদ উঠার সাথে সাথে বাঁশি, ঢাক এবং করতাল বাজানো শুরু হয়। বৃত্তে থাকা ছেলে এবং মেয়েরা সংগীতের ধীর ও দ্রুত, উচ্চ ও নিম্ন, উপরে ও নিচ তালের সাথে একে অপরের হাত ধরে। লোকের সংখ্যা বেশি হলে তারা দুটি বা তিনটি সারি তৈরি করে থাকে যাতে প্রত্যেকে এবং যে কেউ নাচে অংশ নিতে পারে।

## ইয়াওসাং ও থাবাল চোংবা
ইয়াওসাং হল মণিপুরে বসন্তকালে পাঁচ দিন ধরে উদযাপিত একটি উৎসব,যা লামদা মাসের (ফেব্রুয়ারি-মার্চ) পূর্ণিমার দিন থেকে শুরু হয়। এটি মেইতেই জনগোষ্ঠীর দেশীয় ঐতিহ্যবাহী উৎসব।  এটিকে মণিপুরের সবচেয়ে গুরুত্বপূর্ণ উৎসব হিসাবে বিবেচনা করা হয়। মণিপুরের হিন্দু মেইতেই সম্প্রদায়ের মানুষ এই উৎসব চলাকালীন হোলির মতো রং নিয়ে খেলা করে। *থাবাল চোংবা* হল এই উৎসবের একটি অন্যতম বৈশিষ্ট্য। উৎসবের পাঁচ দিনেই প্রতিটি এলাকায় এই নৃত্য পরিবেশিত হয়।

## আরও দেখুন

* বৃত্তীয় নৃত্য

## তথ্যসূত্র


## বহিঃসংযোগ

* থাবাল চোংবা পছন্দ করার ১০ টি কারণ

বিষয়শ্রেণী:ভারতীয় লোকনৃত্য
বিষয়শ্রেণী:বৃত্তীয় নৃত্য
বিষয়শ্রেণী:মণিপুরী সংস্কৃতি